sasicodes/solvari-1 huggingface dataset:
ஹி ஹி இப்ப நம்பிட்டேன் ஏன்னா இன்னொருத்தங்க காப்பி பன்ணி போடுராங்கன்னா ஏதோ நல்ல பதிவுன்னுதானே அர்த்தம்... ஹ்ஹஹஹா உங்கள் பதிவுகள் அருமை.. அதிலும் பட்டிகாட்டானின் தீ மிதித்த பூக்குழி அனுபவம் நன்றாக இருந்தது.. ரசித்து படித்தேன்... வாழ்த்துக்கள் நண்பரே உங்கள் பதிவுகள் அருமை.. அதிலும் பட்டிகாட்டானின் தீ மிதித்த பூக்குழி அனுபவம் நன்றாக இருந்தது.. ரசித்து படித்தேன்... வாழ்த்துக்கள் நண்பரே எனது இந்த பதிவு கீழ்கண்ட தளத்தில் காப்பி பேஸ்ட் செய்து பதிவிடப்பட்டுள்ளது.
பார்ற இப்போ ஆறாம் வகுப்பு பாஸ் பண்ண காலேஜ் போகனுமாம் இல்ல..... ஆமாய்யா என்ன என்னவோ புரியாத படிப்பெல்லம் படிச்சி ஏதோ பொட்டி தட்டுர கம்பனில இப்ப டேமேஜராம் அதுகூட அதுதாம்பா சொல்லிச்சி... அட அப்போ நீர் இன்ஜினியர?
ஜெய் தல கூட ஒரு சின்ன வீடு வேணும் சொல்லிட்டு இருந்தபல...ஏதோ நம்பளால முடிஞ்சா சேவை... யெப்பா ஒஅண்டி.. ஏப்பா இந்த கொலைவெறி....உங்க ரெண்டுபேருக்கும் வாய்க்கா தகறாருன்னா பெசிசித்தீத்துங்கப்பா இடையில என்ன எதுக்கு வம்புள மாட்டிவிடுரீக... போட்டியின் முடிவு நெருங்கிகொண்டு இருப்பதால் திரு.முத்து அவர்கள் எங்கு இருந்தாலும் மேடைக்கு வரவும்... எம்ப கடை தொறந்து நாலு நாள் ஆகுது இவ்வளோ மெதுவா வரிங்க... ஒரு எதிர்கால மெம்பெர் இப்படி பண்ணலாமா..?
வந்ததுதான் வந்திங்க நம்ப சிப்பு போலீஸ் மாதிரி இரண்டு கேள்வி கேட்டு பதிவர ஜெய் அழ வச்சிட்டு ... ச்ச... சந்தோச படுத்திட்டு போங்க.... பதிவு திருடர்களுக்கு ஒரு அறிய வாய்ப்பு இந்த கடையில் ஆள் இல்லை.
அதாவது பக்தர்கள் தங்களுக்கு எவ்வளவு பெரிய பிரச்னை நேர்ந்தாலும் அம்மனின் காலடியில் பூட்டு வைத்து பூஜித்துவிட்டு பிறகு இந்த வேலியில் பூட்டிவிட்டு சாவியை அம்மனின் திருவடியில் வைத்துவிட்டால் பிரச்னைகள் தீரும் என்பது ஐதீகம் ஆடி மாதத்தில் தீச்சட்டி ஏந்தியும் பால் குடம் எடுத்தும் அம்மனுக்கு நேர்த்திக்கடன் செலுத்துகின்றனர்.
ராகு தோஷம் உள்ளவர்கள் இங்கு வந்து வேண்டிக் கொண்டால் விரைவில் தோஷம் நீங்கும் தொடர்ந்து ஒன்பது வாரங்கள் அம்மனைத் தரிசித்து அபிஷேகம் செய்தால் நற்பலன்கள் கிடைக்கப் பெறுவர் என்பது ஐதீகம்.
இங்கு உள்ள சப்த கன்னியர் சந்நிதியில் ஸ்ரீவாராஹி அம்மனுக்கு இளநீர் அபிஷேகம் செய்து வேண்டிக்கொண்டால் தீராத நோயும் தீரும்.
ஸ்ரீஅனுமன் ஸ்ரீகருப்பண்ண சாமி ஸ்ரீநடன காளி ஸ்ரீமுருகப் பெருமான் ஸ்ரீகணபதி கோலவிழியம்மன் ஆகிய உற்ஸவ மூர்த்தங்களையும் தரிசிக்கலாம்.
ஈழத்தமிழர்களின் தேசிய விடுதலைப் போராட்டத்தை ஒடுக்கும் நோக்கில் நயவஞ்சமாக இரண்டு முறை இந்தியா போரில் ஈடுபட்டதோடு மட்டுமல்லாமல் இலங்கையில் ஈழத்தமிழர்களின் மீது எந்தெந்த வகையிலெல்லாம் இனப்படுகொலை நடைபெற்றாலும் இந்தியாவிற்கு எதிரான எந்த ஒரு நாட்டுடனும் இலங்கை கூட்டு வைத்திருப்பினும் அதை கண்டுகொள்ளாமல் கொழும்பில் ஆட்சியதிகாரத்தில் இருக்கும் ஏதோ ஒரு சாத்தானைப் தான் பிடித்துத் தொங்கிக்கொண்டிருக்கும் என்பதை இந்தியா பலமுறை நிரூபித்திருக்கின்றது ஆனால் ஈழத்தமிழ் மக்களோ இந்தஇந்தியஇலங்கை சமன்பாட்டை எதிர்கொள்வதற்கு தேவையான ஒரு வெளியுறவுக் கொள்கையை உருவாக்குவதை நோக்கி நகர்ந்தபாடில்லை.
இந்து நாளிதழின் ஆசிரியரான என்.இராமுக்கு அண்மையில் அளித்த செவ்வியில் மகிந்த இராசபக்சே பிரபாகரனுக்கு நாங்கள் எதைக்ஈழம் கொடுக்க மறுத்தோமோ அதைஈழத்தை நாங்கள் யாருக்கும் கொடுக்கப்போவதில்லை என்று கூறியுள்ளார்.
அது போல என்னதான் தமிழர்கள் இந்தியாவின் மீது தனித்துவமான சார்பு நிலையைக் கொண்டிருப்பதாக வெளிபடுத்தினாலும் இதுவரைக்கும் செயல்படாத இந்தியா இனிமேலும் ஈழத்தமிழர்களுக்காக செயல்படப்போவதில்லை.
ஆனால் தமிழீழ விடுதலைப் போராட்டத்தின் மைய அரசியல் நீரோடையில் உள்ளவர்கள் ஈழத்தமிழ் மக்களின் விடுதலை விருப்பங்களுக்கு உதவக் கூடிய வகையில் மேற்கூறிய சமன்பாட்டை எதிர்கொள்ளும் மாற்று வழிகளைப் பற்றி சிந்திக்க வேண்டிய காலமிது.
ஒரு பக்கம் புலம்பெயர்ந்த ஈழத்தமிழர்கள் மாவீரர் நாளை மிகுந்த உத்வேகத்துடனும் ஒற்றுமையுடனும் கடைபிடிக்க மறுபக்கம் ஒடுக்குமுறை அரசுகளான இலங்கையும் இந்தியாவும் ஈழத்தமிழர்களைவிட மிகவும் கவனமாக மாவீரர் நாளை இலங்கைத்தீவிலும் தமிழ்நாட்டிலும் கண்காணித்து வந்தார்கள்.
இந்திய இலங்கை அரசுகள் ஈழத்தமிழர்களுக்கு எந்த அரசியல் உரிமையும் வழங்காது என்பதையும் அதே நேரம் ஈழத்தமிழ் மக்கள் தங்களின் வேட்கையாகவும் உளவியல்பூர்வ தேவையாகவும் வைத்துள்ள அரசியல் தீர்வை நோக்கி நகர்வதில் ஒரு மிகப்பெரிய வெற்றிடம் இருப்பதையும் மாவீரர் நாள் வாரத்தில் நடந்த நிகழ்வுகள் நமக்கு தெளிவாக படம் பிடித்துக் காட்டுகின்றன.
ஈழத்தமிழர்களின் தாயக பூமியில் மாவீரர் நாளன்று மாவிரர்களின் உடன்பிறந்தவர்களோ பெற்றோர்களோ இறந்த மாவீரர்களை நினைவு கூறுவது அவர்கள் வாழ்வில் பிரிக்க முடியாத ஒரு நிகழ்வாகும் ஆனால் இந்நிகழ்வை ஒடுக்குவதற்காக மிகவும் கடுமையான செயல்களில் ஆக்கிரப்பு இராணுவம் ஈடுப்பட்டது.
தமிழ் ஈழத்தில் மாவீரர்களின் குடும்பத்தைச் சேர்ந்தவர்கள் மாவீரர் நாள் நிகழ்வை மிகவும் அமைதியாக கடைபிடிக்க தமிழ்நாட்டில் வீரவணக்க மாவீரர் நாள் நினைவு சுவரொட்டிகள் மூலம் மக்கள் மாவீரர் நாளை கடைபிடித்தனர்.
ஈழத்தமிழர்களை விட மிகவும் உன்னிப்பாக இந்தியாவும் இலங்கையும் மாவீரர் நாளை கண்காணித்து வந்ததாக ஈழத்திலும் தமிழ்நாட்டிலும் உள்ள அரசியல் நோக்கர்கள் கூறினார்கள்.
அதே நேரத்தில் தங்களது மேலாதிக்கத்தை வெளிப்படுத்தும் அரச தந்திர நடவடிக்கையாக மாவீரர் நாளன்று இந்திய வெளியுறவுத்துறைச் செயலாளர்.
வழமை போலவே அரசியல் தீர்வைப் பற்றியோ கொழும்பு அரசின் இராணுவ ஒடுக்குமுறையைப் பற்றியோ அரசு தமிழர் பகுதிகளில் மேற்கொள்ளும் சிங்களமயமாக்கல் மூலம் காலனீயாதிக்கத்தை மேற்கொள்வது பற்றியோ திரு.கிருசுணா எதையும் பேசவில்லை.
மகிந்த இராசபக்சேவின் திட்டமான ஈழத்தமிழர்களின் தேவையான அரசியல் தீர்வை பயனற்ற ஒன்றாக செய்யும் திட்டத்திற்கு தேன் முலாம் பூசி இந்தியா எதிரொலிக்கின்றது என அரசியல் நோக்கர்கள் கருதுகின்றார்கள்.
ஈழத்தமிழர்களின் தேவையான அரசியல் தீர்வு பற்றி பல கட்டங்களாக பேசிக் கொண்டிருக்கும் போதே தமிழர் தாயகப்பகுதியில் சிங்கள குடியேற்றங்களை உருவாக்கியும் இராணுவமயப்படுத்தியும் அந்த அந்த அரசியல் தீர்வை மழுங்கடித்து பயனற்ற நிலைக்கு கொண்டு செல்லும் தங்களது கொள்கைக்கு இந்தியா இசைவு தெரிவித்திருப்பது இலங்கை அரசாங்கத்திற்கு மகிழ்ச்சியை தந்துள்ளது.
கொழும்பு வழமை போலவே கிருசுணாவின் வருகைக்கு பதில் சொல்லும் விதமாக அழகாக அதற்கு அடுத்த நாள் இராணுவ உடன்படிக்கைகளில் கையெழுத்திடுவதற்காக பாகிசுதான் அதிபரை வரவழைத்தும் அதற்கு முன்பே சீனாவிலிருந்து ஒரு முக்கியமான அமைச்சரையும் வரவழைத்திருந்தது குறிப்பிடத்தக்கது.
இதழில் அண்மையில் வெளியான கட்டுரை ஒன்றில் காசுமீரில் இந்தியாவும் திபெத்தில் சீனாவும் எவ்வாறு பல ஆண்டுகளாக அந்த மண்ணின் மைந்தர்களை அடக்குமுறை இராணுவப்படைகளைக் கொண்டு ஒடுக்கிவருவகின்றன எனவும் இந்தியா சீனாவின் இந்த ஒடுக்குமுறையிலிருந்தே இலங்கை அரசு ஈழத்தமிழர்களை எவ்வாறு ஒடுக்குவது என்பதற்கான முறைகளை கற்றுக்கொண்டிருக்கலாம் எனக் கூறியுள்ளது.
மேலும் உண்மை நிலை கொஞ்சம் கொஞ்சமாக தெரிய வருகின்ற இந்த நிலையில் போருக்குப் பின்னரான ஒரு ஒளிமயமான எதிர்காலம் என்பது ஈழத்தமிழர்களுக்கு உண்மையில் சாத்தியமா?
மாவீரர் நாளை எல்லா தரப்பு ஈழத்தமிழ் மக்களும் மிகுந்த ஆர்வத்துடன் கடைபிடித்த போதிலும் இந்த இக்கட்டான சூழலை எவ்வாறு எதிர்கொள்வது என்ற திட்டவட்டமான நடவடிக்கைகளை நோக்கி ஈழத்தமிழர்கள் நகரவில்லை என்பதையும் நமக்கு உணர்த்துகின்றது.
இந்திய அமெரிக்க அரசுகள் இன்று ஈழத்தமிழர்கள் தங்களது தேசிய மற்றும் இன அடையாளங்களைப் பற்றி எண்ணக்கூடாது என்றும் ஈழத்தமிழர்கள் ஒரு சிறுபான்மையினம் என்றும் கூறிவருகின்றார்கள்.
ஆனால் இதில் வேடிக்கை என்னவென்றால் தமிழர்களை இனப்படுகொலை செய்யும் இலங்கை அரசு தமிழர்கள் ஒன்று தங்கள் அடையாளங்களை சுயமரியாதையை இழந்து வாழ வேண்டும் அல்லது தங்களது விடுதலைக்காக போராட வேண்டும் என்ற தெரிவுகளைத் தான் வழங்கியிருக்கின்றது என்பதை முழுமையாக தெரிந்துகொண்டு தான் அவர்கள் ஈழத்தமிழர்களிடம் உங்கள் அடையாளங்களை மறந்து விடுங்கள் என்று கூறிவருகின்றார்கள்.
ஈழத்தமிழர்களுக்கு நீதிபோதனைகளை பிரச்சாரம் செய்யும் எல்லோரும் ஈழத்தமிழர்கள் ஒரு பேரழிவுக்கு உட்பட்டு இருந்த நிலையில் கூட தங்களின் கடமைகளை செய்யத்தவறியவர்கள் என்பது இங்கே குறிப்பிடத்தக்கது.
சிங்களவர்களின் ஈழத்தில் வாழுகின்ற தமிழர்கள் தமிழ்நாட்டில் வாழும் தமிழர்களின் நீட்சி என்பது எந்த ஒரு ஆதாரமும் அற்ற கூற்று என பல முறை பலரும் சுட்டிக்காட்டியுள்ளார்கள் ஈழத்தமிழர்கள் இலங்கைத்தீவில் தம்மைப்சிங்களர்களைப் போல் சரிசமமான உரிமையைக் கொண்ட ஒரு தேசிய இனம் என்ற முழுமையான வரலாற்று உண்மையை ஏற்க மறுப்பதற்கு இந்த அறமற்ற வாதத்தைப் பயன்படுத்திக் கொள்கின்றனர்.
ஈழத்தமிழர்கள் தங்களுக்கென்ற ஒரு தனித்த வரலாற்றையும் இலக்கிய பங்களிப்பையும் கொண்ட தமிழக தமிழர்களுக்கு இணையான ஒரு தேசிய இனம் என்பதை முதலில் அவர்களுக்கு எடுத்துக்கூறியது ஆறுமுக நாவலரே.
ஆனால் ஈழத்தமிழர்கள் தங்களைப் போலவே ஒரு தனித்தேசிய இனம் என்பதற்கான ஒரு உறுதியான அங்கீகாரம் தமிழ்நாட்டின் பொதுபுத்தியிலிருந்து இன்னும் வரவில்லை.
அவ்வாறான ஒரு அங்கீகாரம் இன்னும் தமிழ்நாட்டிலிருந்து வராத பொழுது எப்படி நாம் சிங்கள தேசிய இனம் ஈழத்தமிழ் தேசிய இனத்தை அங்கீகரிக்கும் என எதிர்பார்க்கமுடியும்?
மேற்கு வங்காளிகள்இன்றைய மேற்கு வங்காளம் கிழக்கு வங்காளிகளைஇன்றைய வங்காள தேசம்ஒரு தனி தேசிய இனம் என்றும் அவர்களின் வங்காள தேசம் ஒரு தனி தேசம் என்றும் அங்கீகாரமளிக்கின்றனர்.
இதே போன்ற சிந்தனை ஈழத்தமிழர்கள் ஒரு தனி தேசிய இனம் ஈழம் ஒரு தனி தேசம் தமிழ்நாட்டு மக்கள் மனதில் தோன்றுவதற்காக நாம் நிறைய வேலைகளை செய்ய வேண்டும்.
இலங்கை தீவில் மூன்று தமிழ் பேசும் மக்கள் குழுமங்கள் வசிப்பதாக கூறுவதில் சில இந்திய எழுத்தாளர்கள் கண்ணும் கருத்துமாக உள்ளார்கள்.
இலங்கைத்தீவில் தமிழர்கள் எங்கு வசித்தாலும் அவர்கள் சுயமரியாதையுடன் உயிர்வாழ்வதற்கு தமிழீழத்தை உருவாக்க வேண்டியது தவிர்க்க இயலாத ஒன்று என்ற உணர்வுத்தளத்தை எவ்வாறு கட்டி எழுப்புவது என்று தமிழீழ தேசிய வாதிகள் புதிதாக சிந்திக்கவேண்டும்.
தங்களைப் போலவே தெற்காசியாவில் விடுதலைக்காக போராடிக்கொண்டிருக்கின்ற தேசங்களோடு ஈழத்தமிழர்கள் ஒரு கூட்டணியை கண்டிப்பாக உருவாக்க முடியும்.
இறுதியாக நமது தேவை என்னவென்றால் எதன் அடிப்படையில் நாம் ஒடுக்கப்படுகிறோமோ அந்த ஒடுக்குமுறையிலிருந்து விடுபட்டு சுயமரியாதையுடன் கூடிய ஒரு வாழ்க்கையை உறுதி செய்வதே ஆகும்.
ஒருவன் தனது தேசிய இன அடையாளத்தின் அடிப்படையில் ஒடுக்குமுறைக்கும் இனப்படுகொலைக்கும் ஆளானால் அவன் அதே தளத்தில் இருந்த அந்த ஒடுக்குமுறையை எதிர்கொண்டு தன் தேசத்திற்கான முழுமையான விடுதலையையும் இறையாண்மையையும் வென்றெடுக்க வேண்டும்.
அவ்வாறு போராடும் அதே நேரத்தில் கூட்டமைப்பிலுள்ள சிறிய நாடுகள் சமமான பங்காளிகளாக நடத்தப்படக்கூடிய ஐரோப்பிய ஒன்றியம் போன்ற ஒரு கட்டமைப்பைத் தெற்காசியாவில் ஒடுக்குமுறைக்கு உள்ளாகும் தேசங்கள் எல்லாம் ஒன்றிணைந்து கருத்தியல் ரீதியாக உருவாக்க முயற்சி செய்யலாம்.
தமிழீழத் தேசிய இனத்திற்கும் சிங்களத் தேசிய இனத்தின் மீள் இணக்கப்பாடு ஏற்படுவதற்கே நாம் முதலில் பிரிந்தாக வேண்டும் என்ற கருத்தியலைச் சிங்கள தேசத்தில் உள்ள புரிந்துகொள்ளக் கூடிய பக்குவம் கொண்ட குழுமங்களுக்கு நாம் எடுத்துக்கூறவேண்டும்.
ஆனால் அந்த குழுக்களில் இருக்கும் நம்பக்கைக்குரிய முக்கியமான அரசியல் ஆற்றல்கள் தைரியமாகவும் திறந்தமனதுடனும் நம்பிக்கையுடனும் பூளோக ஆற்றல் சமன்பாட்டை எதிர்கொள்ளவேண்டும்.
தங்கள் பிரச்சனை உலகளவில் அங்கிகரிக்கப் பட வேண்டிய ஒரு சூழலை உருவாக்க வேண்டிய தேவை உள்ளது அந்த அங்கீகாரத்தை அடையவும் நீண்டகாலமாக நீடித்துக்கொண்டிருக்கும் ஈழத்தமிழர்களின் பிரச்சனையின் தன்மையை கருத்தில் கொண்டும் ஒடுக்குமுறைக்கு உள்ளான மக்கள் அனைத்து சாத்தியமான வழிகளிலும் முயற்சி செய்ய வேண்டும்.
ஈழத்தமிழர்களின் நலன்களை உறுதிசெய்வதென்பது இப்போது இந்தப்பிரச்சனையில் தலையிட்டுக் கொண்டிருக்கும் நாடுகளுடைய தவிர்க்க முடியாத தேவை என்று உணர செய்வதற்கான முயற்சியை நாம் மேற்கொள்ளவில்லை என்றால் நாம் அடையப் போவது எதுவுமில்லை.
கீற்று இணையத்திலும் இக்கட்டுரை வெளிவந்துள்ளது கட்டுரையில் நுழையும் முன் கட்டுரையின் மைய விவாத பொருளான இணக்கப்பாடு என்ற சொல் புழக்கத்தில் இல்லாமல் இருப்பதால் அதன் பொருள் பெரும்பான்மையான தமிழர்களுக்கு தெரிந்திருக்கும் என்பது ஐயமே.
கே.பி என்றறியப்படும் குமரன் பத்மபநாபன் சமீபத்தில் ஒரு ஊடகத்திற்கு செவ்வி அளிக்கும்பொழுது இலங்கையில் தமிழர்கள் சிங்களவர்களுடன் சேர்ந்து வாழ வேண்டும் என்று கூறியுள்ளார்.
அவரின் அந்த கூற்று சாத்தியமான ஒன்றா என இக்கட்டுரையில் விரிவாக ஆராய்ந்துள்ளார் ஆசுத்திரேலியாவில் வாழ்ந்து வரும் சிங்கள மருத்துவரான பிரைன் சேனவிரத்னே அவர்கள்.
என்ற கட்டுரையில் பிரைன் சேனவிரத்னே இலங்கையில் இணக்கப்பாடு என்ற வாதமே கற்பனையான ஒன்று என்கிறார் மேலும் தமிழ் மக்களின் மீது நடைபெற்ற உலகின் மிக மோசமான மனித உரிமை மீறலும் தொடர்ந்து நடைபெற்று வருகின்ற இன அழித்தொழிப்பு நடவடிக்கைகளும் இலங்கையில் இணக்கப்பாடு என்ற ஒன்றையே இல்லாமல் செய்து விட்டன என்கிறார் அவர்.
மேலும் எரிகின்ற வீட்டில் பிடுங்கிய வரை இலாபம் என்பதை போல சர்வதேசியம் தங்களது சுய இலாபத்திற்காக செய்த திட்டமிட்ட கழுத்தறுப்புகள் தமிழர்களை இணக்கப்பாடு பற்றி யோசிக்கவே விடாமல் செய்து விட்டது.
இவர் மேலும் கூறுகையில் சிங்கள பகுதிகளில் நடைபெறுவதாக சொல்லப்படும் அபிவிருத்தி பணிகளுக்கான திட்டமிடும் அதிகாரம் கொழும்பில் உள்ளவர்களிடமே தொடர்ந்தால் சிங்கள பகுதிகளில் கூட அபிவிருத்தி என்பது சாத்தியமான ஒன்று அல்ல என்கிறார்.
சர்வதேசியம் மற்றும் சர்வதேச நிதியத்தின் தேவையில்லாத தலையீடுகள் இல்லாமல் இருந்திருந்தால் ஒரு வேளை இலங்கையில் சிங்கள மற்றும் தமிழ் இனங்களுக்குள்ளே ஒரு சமாதான உடன்பாடும் இணக்கபாடும் ஏற்பட்டிருக்கும் என நான் உறுதியாக நம்புகின்றேன் எனக் கூறுகின்றார் மருத்துவர்.பிரைன் சேனவிரத்னே.
ஊழல் மிகுந்த அடக்குமுறை அரசினாலும் சர்வதேச நிதியத்தின் நிபந்தனைகளுக்காக அரசு மேற்கொள்ளும் மனித உரிமையற்ற செயல்களினாலும் இந்த இடைவெளி அதிகரித்துக் கொண்டே செல்கின்றது.
உலகெங்கிலும் புலம்பெயர்ந்து வாழுகின்ற பத்து இலட்சத்திற்கும் மேற்பட்ட தமிழ் சமூகம் இலங்கை அரசு இணக்கப்பாடு என்று கூறுவதற்கான உண்மை காரணத்தை புள்ளி விவரங்களுடன் சர்வதேச சமுதாயத்திடம் எடுத்து வைத்து இணக்கப்பாடு என்பது இலங்கையில் ஏன் சாத்தியமில்லை என ஆதாரபூர்வமாக விளக்கவேண்டும்.
இதற்கு நம்மிடம் தெளிவான புள்ளிவிவரங்கள் வேண்டும் இந்த ஒரு காரணத்திற்காகத் தான் இக்கட்டுரையை நான் இந்த தருணத்தில் எழுதுகின்றேன்.
தமிழ் மக்கள் சம உரிமையுடனும் கௌரவத்துடனும் எந்த ஒரு இனப்பாகுபாடும் இல்லாமல் வாழ்வதற்காக போராடிய சிங்களன் என்ற முறையில் கூறுகிறேன் இப்பொழுது தாங்கள் பிறந்த மண்ணில் அவர்களுக்கு வாழ வழியே இல்லாத நிலைமை உள்ளது இந்த காரணத்தினால் அங்கு இணக்கப்பாடு என்பது சாத்தியமே இல்லை.
அரசின் இது போன்ற திட்டமிட்ட இனப்பாகுபாடுகளையும் மனித உரிமையற்ற செயல்களையும் பார்த்து வந்ததால் தான் நான் இலங்கையில் தேசிய இணக்கப்பாடு என்பது சாத்தியமில்லாத ஒன்று என உறுதியாக கூறுகின்றேன்.
தமிழ் தீவிரவாதத்தை துடைத்தெறிகின்றோம் என்ற பெயரில் சமீபத்தில் அரசு நடத்திய தமிழர்கள் மீதான படுகொலைகள் தேசிய இணக்கப்பாட்டை இல்லாமலே செய்துவிட்டன.
தேசிய இணக்கப்பாடு என்ற நம்ப முடியாத பொய்யை இலங்கை தனது சர்வாதிகார அரசை தக்கவைப்பதற்காக சர்வதேசிய சமூகத்திடம் திட்டமிட்டு பரப்பி வருகின்றது.
வெளி உலகிற்கு இலங்கை ஒரு சனநாயக நாடு என காட்டுவதற்கு பயன்படும் ஒரு கருவியாக இலங்கை அரசியல்வாதிகள் அரசியலமைப்பை பயன்படுத்துகின்றன.
ஆனால் உண்மையில் இந்த அரசியலமைப்பை பெரும்பான்மை சிங்கள ஆதிக்க எண்ணத்திற்காக இந்த சட்டத்தை எப்படியெல்லாம் வளைக்க உடைக்க முடியுமே அப்படியெல்லாம் சிங்களர்கள் பயன்படுத்தியுள்ளார்கள்.
அவர்கள் இந்த சட்டத்தை எடுத்து கொள்ளவதும் அல்லது அப்படியே விட்டு விட்டு செல்வதும் அவர்கள் விருப்பம் இதைப்பற்றியெல்லாம் அரசு எப்பொழுதுமே சிங்கள பெரும்பான்மை கொண்ட அரசு ஒரு பொழுதும் கவலையே படாது.
ஒரு நிகழ்வு எப்படி நடக்க வேண்டும் என்ற வரைமுறையை வரையறுக்கும் அதிகாரமும் அரசு என்ன செய்யலாம் என்ன செய்யகூடாது என சொல்லும் உரிமை மட்டும் தான் உண்டு.
அரசு அதிகாரத்தை கைப்பற்றுபவர்கள் சர்வாதிகாரிகளாக இருந்தால் சர்வாதிகார ஆட்சி தான் அங்கு நடக்கும் அரசியலமைப்பு இருந்தாலும் சரி இல்லை என்றாலும் சரி.
பல இன பல மத பல மொழிகள் பல கலாச்சாரங்களை கொண்ட இலங்கையை சிங்கள பௌத்த நாடாக மாற்றிய இனவெறியே இந்த பிரச்சனைக்கு முக்கிய காரணமாகும்.
இங்கே அழிக்கப்பட்டது தமிழீழ விடுதலைப் புலிகள் மட்டுமல்ல அவர்களுடன் சேர்த்து நீதி அமைதி என்ற எல்லாமே அழிக்கப்பட்டு விட்டது.
இந்த படுகொலைக்கு முன்னர் சர்வதேசிய பார்வையாளர்களையும் தொண்டு நிறுவனங்களைச் சேர்ந்தவர்களையும் அந்த இடத்தில் இருந்து வெளியேற்றி சாட்சியமே இல்லாத இனப்படுகொலையை நடத்தியுள்ளது இலங்கை இனவெறி அரசு.
இரண்டு தேசங்களை உருவாக்க வேண்டிய தேவையும் அதற்கான இடமும் இலங்கையில் உள்ளது சிங்கள நாடு ஒன்று தமிழ் நாடு ஒன்று என்னை பொருத்தவரை ஐந்து தேசங்களை உருவாக்குவதற்கான தேவையும் அதற்கான இடமும் கூட இலங்கையில் உள்ளது என்பேன் வடக்கு கிழக்கு நடுப்பகுதி தெற்கு மேற்கு அந்தந்த பகுதிகளுக்கான தலைநகரங்கள் அந்த பகுதிகளிலேயே வைத்து அந்தந்த பகுதியின் அபிவிருத்தி திட்டங்களுக்கான முழு அதிகாரத்தை அவர்களிடம் கொடுக்க வேண்டும்.
இதை விடுத்து விட்டு அபிவிருத்திக்கான எல்லா அதிகாரங்களையும் கொழும்பில் உள்ளவர்களிடம் கொடுப்பதும் எல்லா அதிகாரங்களையும் கொண்ட மைய அரசும் சரியான அமைப்பு முறையல்ல.
கொழும்பில் உள்ள ஊழல் கறை படிந்த தகுதியற்ற ஒடுக்குமுறை அரசை பாதுகாக்க நடக்கும் சர்வதேச அரசியலை புரிந்துகொள்ளாமல் அமைதி மற்றும் நீதி பற்றி கதைப்பது சிறுபிள்ளைத் தனமானதும் நடைமுறைக்கு ஒவ்வாததுமாகும்.
மத்திய கிழக்கு நாடுகளில் உள்ள பெட்ரோல் எப்படி அவர்களின் பிரச்சனைக்கு காரணமோ அதே போல இந்திய பெருங்கடல் பகுதியில் இலங்கை அமைந்துள்ள இடமே அதன் பிரச்சனைக்கு முக்கிய காரணமாகும்.
இந்தியப் பெருங்கடல் பகுதி உலகிலேயே பெரிய கடல் பகுதியா என்றால் இல்லை ஆனால் இந்த கடல் பகுதி தான் உலகிலேயே அதிகமாக கடல்போக்குவரத்து நிகழும் பகுதியாகும்.
யார் இந்திய பெருங்கடல் பகுதியை கட்டுபடுத்துகின்றார்களோ அவர்களே ஆசியாவில் ஆதிக்கம் செலுத்துவார்கள் என்ற ஒரு நூற்றாண்டுக்கு முன்னர் கூறினார் வட அமெரிக்க கடற்படை தலைவர் ஆல்பிரெட் மேகன்.
இந்த திட்டத்தை சீனா தனது எண்ணெய் போக்குவரத்தை பாதுகாப்பதற்காகவும் ஐரோப்பிய நாடுகளுக்கு ஏற்றுமதி செய்யும் கடல் வழி சரக்கு போக்குவரத்தினை பாதுகாப்பதற்காகவும் ஒரு திட்டத்தை உருவாக்கியது.
திரிகோணமலை பகுதிக்காக இந்தியாவுடன் போராடிக் கொண்டிராமல் சீனா இலங்கையின் தெற்கு பகுதியில் உள்ள அம்பன்தோட்டா இது மகிந்தாவின் சொந்த தொகுதியாகும் என்ற சிறிய மீன்பிடி துறைமுகத்தை மிகப்பெரிய துறைமுகமாக மாற்றியும் அங்கு ஒரு சர்வதேச விமான நிலையம் ஒன்றையும் கட்டமைத்து வருகின்றது இதில் சர்வதேச விமான நிலையம் திறக்கப்பட்டு விட்டது.
இந்த திட்டத்தை தனது துருப்பு சீட்டாக கொண்ட இராசபக்சே தமிழர்களை அழிப்பதற்காக சிங்கள இராணுவத்தை மேலும் பலப்படுத்த இராணுவத்திற்கு தேவையான கருவிகள் அனைத்தையும் சீனாவிடம் இருந்து பெற்றுக்கொண்டார்.
இலங்கையில் சீனா வளர்ந்து வருவதை கண்ட வட அமெரிக்கா இலங்கையை மீண்டும் மேற்குலக கூட்டமைப்பில் கொண்டுவருவதற்கு முயற்சி செய்ய ஆரம்பித்தது.
இலங்கை முதலாளித்துவ நாடுகளின் கூட்டமைப்பில் உள்ள ஒரு முக்கிய நாடாகும் இந்த கூட்டமைப்பில் கம்யூனிச சீனாவும் சேர்ந்திருப்பது சற்றே ஆச்சரியமான உண்மை.
வட அமெரிக்காவின் வெளியுறவு கொள்கை தொடர்பான ஆலோசனை குழுவில் உள்ளவர்கள் இந்திய பெருங்கடல் பகுதியில் முக்கியமான இடத்தில் உள்ள இலங்கையை நாம் எக்காரணம் கொண்டும் தவறவிட்டு விடக்கூடாது என அரசை எச்சரித்துள்ளார்கள்.
வட அமெரிக்காவையும் சீனாவையும் இலங்கையில் இருந்து வெளியேற்றுவது மேலும் இலங்கையை இந்திய பேரரசின் கீழ் ஒரு காலனீய நாடாக்குவது அதன் மூலம் இலங்கையிலுள்ள பெரும்பாலான இயற்கை வளத்தை சுரண்டுவது எல்லா ஏகாதிபத்திய நாடுகளை போல என்பதே இந்திய அரசின் கொள்கையாகும்.
இந்தியா ஈழத்தமிழர்களுக்கான நீதியை பெற்றுத் தரும் என்று ஈழத்தமிழ்ச் சமூகம் எதிர்பார்த்தால் அவர்கள் நிகழ்கால உலக அரசியலை புரிந்துகொள்ளவே இல்லை என்று தான் பொருள்.
இந்த சர்வதேசிய அரசியல் தான் இலங்கை யாரைப் பற்றியும் கவலை கொள்ளாமலும் தண்டனை பயமில்லாமலும் தமிழர்களை மிக மோசமாக படுகொலை செய்ய உதவியது இதுவே இலங்கையில் தேசிய இணக்கப்பாடு என்பது சாத்தியமில்லாத ஒன்றாகவும் மாற்றியுள்ளது.
சர்வதேசிய அரசியலும் சர்வதேச நிதியத்தின் தலையீடுகள் இல்லாமல் இருந்திருந்தால் ஒரு வேளை இலங்கையில் சிங்கள மற்றும் தமிழ் இனங்களுக்குள்ளே ஒரு சமாதான உடன்பாடும் இணக்கபாடும் ஏற்பட்டிருக்கக்கூடும் என நான் உறுதியாக நம்புகின்றேன் .
ஊழல் மிகுந்த அடக்குமுறை அரசை பாதுகாக்கும் சர்வதேச நிதியத்தின் செயல்பாடுகளும் சர்வதேசிய அரசியலும் இதே நிலையில் தொடர்ந்தால் இலங்கையில் அமைதி தேசிய இணக்கப்பாடு போன்றவை கற்பனா வாக்கியங்களாகி விடும்.
ஐக்கிய நாடுகளின் அகதிகளுக்கான உயர் அமைப்பு வெளியிட்ட இலங்கையில் மனித உரிமை நிலை பற்றயஅறிக்கையே சர்வதேசிய அமைப்புகளினால் இது வரை வெளியிடப்பட்டதிலேயே மிக மோசமான அறிக்கையாகும்.
ஆரம்பம் முதலே கடும் ஒடுக்குமுறைக்கு ஆளாகி வரும் தமிழ் மக்களை மிகவும் மோசமான நிலைக்கு தள்ளுகின்றது இந்த பொறுப்பில்லாத அறிக்கை.
இந்த அறிக்கை பாதி உண்மைகளையும் பாதி பொய்களையும் முழுப் பொய்களையும் கொண்டு தமிழ் மக்களை நேரடியாக பார்க்காமலே உருவாக்கப்பட்ட ஒன்றாகும்.
இந்த இணக்கப்பாடு என்பதை சிங்கள தமிழ் மக்களுக்கு இடையில் எனக் கருதினும் சரி அல்லது சிங்கள மக்கள் தங்களுக்கு எது தேவை எது தேவை இல்லை எனக் கருதினும் சரி எப்படியிருப்பினும் இந்த இணக்கப்பாடு கோரிக்கை கேள்விக்குள்ளாக்கப்பட வேண்டிய ஒன்றே.
வாழ்க்கைக்கு தேவையான அத்தியாவசிய செலவு அதிகரித்து வருவதால் இந்த நிலையை எதிர்த்து அரசுக்கு எதிராக சிங்கள மக்கள் போராடினால் தமிழர்களை போல அவர்களையும் நசுக்குவதற்கு இவர்கள் தேவை என்பதே என் கேள்வியின் பதிலாகும்.
இதன் மூலம் முன்னர் வாங்கிய கடன் தொகையில் ஒரு பகுதியை திரும்ப செலுத்தவும் அரசின் நிதிநிலைமையை மேம்படுத்தவும் அரசு திட்டமிட்டது.
அரசின் வரவு செலவு பற்றாக்குறையை அரசு எப்படி குறைக்கும் என்று காட்டத் தவறியதே மூன்றாவது தவணை தொகையை சர்வதேச நிதியம் நிறுத்தக் காரணமாகும்.
தற்பொழுது வேலையில் உள்ள அரசு பணியாளர்களை குறைப்பது சம்பளத்தை குறைப்பது பொருட்களுக்கான விலையை ஏற்றுவதன் மூலம் மட்டுமே இதை அரசு மேற்கொள்ள முடியும்.
இதற்கு ஒரு நாள் முன்னதாகவே அரசு பெரும்பான்மையான உழைக்கும் மக்களை பாதிக்கக்கூடிய வகையில் தான் தயாரித்த வரவு செலவு கணக்கை சர்வதேச நிதி ஆணையத்திடம் கொடுத்தது.
இதன் விளைவாக வடக்கு மற்றும் கிழக்கில் அரசால் உள்நாட்டிலேயே அகதிகளாக்கப்பட்டவர்கள் வீடு மற்றும் அத்தியாவசிய பொருட்கள் இல்லாமல் தவிக்கும் நிலைக்கு தள்ளப்பட்டுள்ளார்கள்.
வீடு மற்றும் அத்தியாவசிய பொருட்கள் இல்லாமல் தவிக்கும் நிலையில் தேசிய இணக்கப்பாடு என்பது சாத்தியமான ஒன்றல்ல என்பது சாமான்ய மக்களுக்கு கூட எளிதில் புரியும்.
இது போன்ற மக்கள் விரோத வரவு செலவானது பெரும்பான்மையான மக்களின் எதிர்ப்புகளையும் உழைக்கும் மக்களின் வேலை நிறுத்தத்தையும் சந்திக்கும் என இராசபக்சே அரசுக்கு தெரியும்.
இதுவரை இலங்கையில் நடைபெற்ற ஒரு இனத்தை அழித்தல் என்ற படியிலிருந்து முன்னேறி அரசபடை எல்லா இன மக்களையும் அடித்து ஒடுக்கும் நிலைக்கு சென்றுள்ளது.
இந்த பொருளாதார குறைபாடு மட்டுமல்லாமல் அரசில் அதிகாரத்திலுள்ளவர்கள் அனைவரும் ஊழல் கறைபடிந்தவர்களாகவும் தகுதியில்லாதவர்களாகவுமே உள்ளார்கள்.
பொருளாதார பிரச்சனை மற்றும் கடனை திருப்பி செலுத்தவதில் பிரச்சனை உள்ளதால் அரசு இலங்கையின் பெரும்பாலான பகுதிகளை வெளிநாட்டு முதலாளிகளுக்கு குறைந்த விலையில் விற்று வருகின்றது இதில் குறிப்பாக சீனா மற்றும் இந்திய நாடுகளுக்கு விற்று வருகின்றது.
ஆனால் இந்த நிலப்பகுதியின் உரிமையாளர்களான தமிழர்களோ தங்கள் வீடுகள் மற்றும் நிலப்பகுதிக்கு திரும்ப முடியாத வண்ணம் வதை முகாம்களிளோ அல்லது அகதிகளாகவோ அலைந்து கொண்டுள்ளார்கள்.
அதிலும் குறிப்பாக அபிவிருத்தி தேவையுள்ளதாக சர்வதேச பொருளாதார வல்லுனர்களால் வர்ணிக்கப்படும் தமிழர்களின் பூர்வீக நிலமான வடக்கு மற்றும் கிழக்கு பகுதிகளில் உள்ள நிலங்களே பெருமளவில் விற்கப்பட்டு வருகின்றன.
இதே நிலை தான் இந்தியாவில் உள்ளது என்று தனது சமீபத்திய நூலான சாமான்ய மக்கள் பேரரசு ஆவதற்கான வழிமுறைஎன்ற நூலில் அருந்ததி ராய் எழுதியுள்ளார் இந்திய அரசு தனது இரண்டு கரங்களின் கொடுக்கு பிடிக்குள் இந்தியாவை வைக்க நன்றாக பழகிவிட்டது.
அரசின் ஒரு கரம் நாட்டின் வளங்களையும் நிலப்பகுதியையும் விற்றும் சர்வதேசிய அமைப்புகளிடம் சர்வதேசிய நிதியகம் சீனா இருந்து பெருமளவில் கடன் வாங்கி நாட்டை ஒரு மீளா கடனாளியாக ஆக்கிவருகின்றது.
ஆனால் இதை மறைப்பதற்காக மற்றொரு கரம் தமிழ் இராணுவக்குழுக்களை வீழ்த்திய வெற்றி கொண்டாட்டங்களிலும் தமிழ் தீவிரவாதத்திலுருந்து மக்களை காப்பாற்றிய முறையையும் கூறி மக்களை மேலும் இன வெறியர்களாக மாற்றி வருகின்றது.
பெரும்பாலான துறைகள் தனியார்மயமாக்கப்படுவதாலும் தொழிலாளர் சட்டங்கள் மாற்றப்படுவதாலும் பெரும்பான்மையான மக்கள் தங்கள் நிலங்களலிருந்து துரத்தப்படுவதால் மக்கள் தங்கள் நிலங்களை இழந்தும் வேலைகளை இழந்தும் வருகின்றனர்.
இதே நேரத்தில் மேல்தட்டு வர்க்கமோ உலகத்தின் உச்சி நிலை என்ற கற்பனையான இடத்திற்கு செல்வதற்கான தங்கள் பயணத்தை துவக்கியுள்ளனர்.
அரசின் தெளிவில்லாத திட்டங்கள் அரசின் மீதான மக்களின் வெறுப்பு நிலை போன்ற காரணிகளே ஒரு நாட்டில் பாசிச உணர்வு வளரக் காரணமாகும் என நமக்கு வரலாறு தெளிவாக நமக்கு கூறுகின்றது.
தமிழ்மக்கள் தங்கள் நிலங்களிலிருந்து விரட்டப்பட்டு வதை முகாம்களுக்கோ அல்லது அருகிலுள்ள காடுகளுக்கோ செல்ல நிர்பந்திக்கப்படுகின்றார்கள்.
நூற்றுக்கணக்கான தமிழ்மக்கள் தற்கொலை செய்து வருகின்றார்கள் உலகிலேயே இரண்டாவது அதிகமான பட்டினிச் சாவுகள் நடைபெறும் நாடு இலங்கைஇந்த பட்டினி சாவுகளில் ஈடுபடுவது வடக்கு மற்றும் கிழக்கு பகுதியில் வாழும் தமிழர்களும் தெற்கில் ஏழ்மை நிலையில் உள்ள சிங்களவர்களும்.
ஏழ்மை நிலையிலுள்ள மக்கள் வாழும் சேரி பகுதிகள் அகற்றப்பட்டு அந்த நிலங்கள் பணக்கார முதலாளிகளிடம் கையளிக்கப்படுகின்றது.
ஏழ்மை நிலையிலுள்ள சிங்களர்கள் தமிழர்கள் மற்றும் இசுலாமியர்கள் தங்கள் நிலத்திலிருந்து கட்டாயமாக வெளியேற்றப்படுகின்றனர்.
மனித உரிமைகளை மீறிய தண்டனைக்கு உள்ளாக வேண்டிய சர்வாதிகரிகளுக்கு உறுதுணை புரிவதில் சர்வதேச நிதியத்திற்கு எப்பொழுதும் எந்த ஒரு பிரச்சனையும் இருந்ததே இல்லை.
இந்த சர்வதேச நிதியத்தின் நிபந்தனைகளை நிறைவேற்றுவதற்காக நடைபெறும் திட்டங்களான அரசின் வரவு செலவில் பற்றாக்குறையை குறைத்தல் வரி திட்டங்களை மாற்றியமைத்தல் சமூக நலத்திட்டங்களான உணவு எண்ணெய் மின்சாரம் போன்றவற்றிற்கு கொடுக்கப்படும் மானியங்களை குறைத்தல் போன்றவை எப்பொழுதும் சமூக அடுக்கில் கீழ் நிலையில் உள்ளவர்களை மிகவும் கடுமையாக பாதிக்கும்.
இன்னும் குறிப்பாக கூறுவதென்றால் அரசின் இராணுவத்துறைக்கான செலவுகளை வானுயர கொண்டு செல்வதற்காக சமூக நலத்திட்டங்கள் அபிவிருத்தி திட்டங்களை குறைக்கும் இராசபக்சே அரசுக்கு உதவுவதில் சர்வதேச நிதியத்திற்கு எந்தவொரு பிரச்சனையும் இல்லை.
இராசபக்சே அரசு உலகிலேயே பெரிய அமைச்சரவையை கொண்டிருப்பதை பற்றியும் உல்லாச வண்டிகளுக்கு வரி விலக்கு அளிப்பதை பற்றியும் சர்வதேச இந்திய திரைப்பட குழுக்களின் கொண்டாட்டங்களைப் போன்ற வெற்று ஆடம்பர தேவையற்ற செலவுகளை பற்றியும் கவலைப்படாத எந்த ஒரு முதலாளித்துவ அமைப்பை போன்றதே சர்வதேச நிதியமும்.
ஆனால் அதே அரசு ஊதிய உயர்வின்மையையும் பொதுமக்களுக்கு தேவையான அத்தியாவசிய பொருட்களின் மீதான மானியங்களை குறைப்பதையும் அந்த பொருட்களின் விலையை உயர்த்துவதையும் செய்கின்றார்களா என்பதை மட்டும் தவறாமல் பார்த்து வருகின்றது சர்வதேச நிதியம்.
அரசுகள் தங்கள் இறையாண்மையை காப்பதற்காக நடத்தும் மக்களாட்சி மற்றும் மனித உரிமை மீறல்களில் சர்வதேச நிதியம் ஒரு போதும் தலையிடுவதில்லை.
இந்த கொள்கைகளின் காரணமாக உள்நாட்டில் எழும் எதிர்ப்புகளையும் போராட்டங்களையும் தமிழர்களை எவ்வாறு ஈவு இரக்கமின்றி நசுக்கியதோ அதே போலவே நசுக்க அரசு ஏதுவான நிலையில் உள்ளது.
பாலசுதீனியர்கள் இசுரேல் யூதர்களுடன் இணக்கப்பாட்டுடன் வாழ்வதென்பது எப்படி இயலாத ஒன்றோ அதே போல தான் ஈழத் தமிழர்கள் இலங்கை சிங்களவர்களுடன் வாழ்வதென்பது சாத்தியமில்லாத ஒன்று.
ஒரு பொழுதும் ஒரு ஒடுக்குகின்ற இனத்துடன் ஒடுக்கப்படுகின்ற இனம் சேர்ந்து வாழ வேண்டும் என்று எந்த ஒரு சர்வதேசியவாதியும் கூறமாட்டார்.
இவ்வளவையும் படித்து விட்டு நீங்கள் இணக்கப்பாடு சரி என்று சொல்வீர்களேயானால் நீங்கள் இலங்கை இசுரேல் இந்தியா வட அமெரிக்கா போன்ற மனித உரிமை?
நன்றி தமிழ் முழக்கம் திங்களிருமுறை இதழ் இந்த இதழின் சென்ற பதிப்பில் இந்த மொழியாக்கம் வெளிவந்துள்ளது கீற்று இணையத்திலும் இக்கட்டுரை வெளிவந்துள்ளது .